Legal Document

Category: 287

Text:
Περί συγχωνεύσεως του Χρηματιστηρίου Εμπορευμάτων Πειραιώς με το Εμπορικό και Βιομηχανικό Επιμελητήριο Πειραιώς. Το Χρηματιστήριο Εμπορευμάτων Πειραιώς, που ιδρύθηκε με το από 5.1.1924 Β.Δ. (ΦΕΚ 24/Α/1924), συγχωνεύεται με το Εμπορικό και Βιομηχανικό Επιμελητήριο Πειραιώς. Τα περιουσιακά στοιχεία του Χρηματιστηρίου Εμπορευμάτων Πειραιώς περιέρχονται στο Εμπορικό και Βιομηχανικό Επιμελητήριο Πειραιώς, το οποίο υπεισέρχεται αυτοδίκαια σε όλα τα δικαιώματα και υποχρεώσεις του Χρηματιστηρίου Εμπορευμάτων Πειραιώς Οι αρμοδιότητες των Οργάνων Διοίκησης του Χρηματιστηρίου Εμπορευμάτων Πειραιώς, ασκούνται εφεξής από το Διοικητικό Συμβούλιο του Εμπορικού και Βιομηχανικού Επιμελητηρίου Πειραιώς, το οποίο δύναται να τις μεταβιβάσει ή εκχωρήσει σε άλλα όργανα του, σύμφωνα με τα προβλεπόμενα στο Ν. 2081/92. Στο Εμπορικό και Βιομηχανικό Επιμελητήριο Πειραιώς, μεταφέρεται η Δ/νση του Χρηματιστηρίου Εμπορευμάτων Πειραιώς με τα αντίστοιχα Τμήματα, όπως προβλέπονται από το Β.Δ. της 10/28.8.1954 (ΦΕΚ 201 /Α/ 54) με τις αντίστοιχες αρμοδιότητες τους. Το προσωπικό με τις αντίστοιχες θέσεις του, που υπηρετεί στο Χρηματιστήριο Πειραιώς κατά την έναρξη του παρόντος, μεταφέρεται στο Εμπορικό και Βιομηχανικό Επιμελητήριο Πειραιώς Καταργούνται το Π.Δ. 1150/19.9.1981 «περί καθορισμού του ύψους της συνδρομής των μελών των Χρηματιστηρίων Εμπορευμάτων Πειραιώς και Θεσσαλονίκης» και κάθε διάταξη που αντίκειται στις ρυθμίσεις του παρόντος Προεδρικού Διατάγματος. Η ισχύς του παρόντος Προεδρικού Διατάγματος αρχίζει από τη δημοσίευσή του στην Εφημερίδα της Κυβερνήσεως Στον Υπουργό Εμπορίου αναθέτουμε τη δημοσίευση και εκτέλεση του παρόντος Προεδρικού Διατάγματος